Diari Oficial de la Generalitat Valenciana


Sumari del DOGV 4237, del 26-04-2002 (2002/4136)

ORDE d'11 de març de 2002, de la Conselleria de Sanitat, per la qual convoca beques per a cursos i estada d'especialistes en sanitat en centres o instal·lacions prestigiosos per a l'any 2002.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4237

Data del DOGV
:   26-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4136


Data del document
:   11-03-2002

Organisme emissor
:   Conselleria de Sanitat

Tipus de document
:   Ordre

Descriptors 

:   * professió sanitària
    * ajuda pública
    * suport econòmic
    * assignació per estudis

ORDE d'11 de març de 2002, de la Conselleria de Sanitat, per la qual convoca beques per a cursos i estada d'especialistes en sanitat en centres o instal·lacions prestigiosos per a l'any 2002. [2002/M4136]
  
El Decret 210/1992, de 22 de desembre, atribueix a l'Escola Valenciana d'Estudis per a la Salut, com a òrgan dependent de la Conselleria de Sanitat, les competències per a la gestió de la formació del personal sanitari i investigador.
  
El caràcter globalitzador que ha de presidir la consecució d'aquests objectius inclou totes les accions encaminades a facilitar la intercomunicació del personal investigador i sanitari i el perfeccionament en centres de solvència reconeguda sense que el seu àmbit geogràfic constituïsca un impediment per a la realització d'aquestes activitats.
  
Per això, i fent ús de les facultats que em confereix el Decret 87/1999, de 30 de juliol, del Govern Valencià, i segons que estableix el Decret 108/1992, de 6 de juliol, del Govern Valencià, que regula la concessió de beques.
  
ORDENE
  
Article 1. Objectiu de les beques
  
Aquesta ordre té com a objecte convocar beques per a cursos i estades d'especialització en sanitat en centres o institucions prestigiosos, i aprova les bases per què es regeix aquesta convocatòria, incloses en l'annex I.
  
Article 2. Finançament
  
L'import de les beques es farà efectiu amb càrrec al programa pressupostari 411.40 Escola Valenciana d'Estudis per a la Salut, codi de línia T4506000. L'import global màxim és d'11.420 euros.
  
Disposicions finals
  
Primera
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
Segona
  
S'autoritza el subsecretari per a l'Agència Valenciana de la Salut per què, en l'àmbit de les seues competències, adopte les mesures necessàries per al desplegament i l'aplicació d'aquesta ordre.
  
València, 11 de març de 2002
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Primera. Objecte de la convocatòria
  
Les beques tenen per objecte la dotació de borses de viatge i estudis sobre la sanitat en centres o institucions prestigiosos.
  
Queden excloses de la convocatòria les activitats realitzades en centres o institucions situats a la Comunitat Valenciana.
  
Segona. Destinataris
  
Podran sol·licitar les ajudes que es regulen en aquesta ordre el personal de plantilla de les institucions sanitàries, centres i serveis dependents de la Conselleria de Sanitat.
  
Aquestes beques seran incompatibles amb altres que puguen concedir-se per a la mateixa activitat o una de similar.
  
Tercera. Sol·licituds i documentació
  
Les sol·licituds s'hauran de presentar en el model normalitzat, que figura en aquest annex, junt amb la documentació següent:
  
a) Curriculum vitae (model 2).
  
b) Memòria de l'activitat, en què se'n justifique l'interés (model 3).
  
c) Justificant de l'acceptació en el centre de destinació.
  
d) Pressupost detallat de les despeses previstes.
  
e) En el cas de centres situats a l'estranger, certificat de coneixement de l'idioma del país de destinació.
  
El termini de presentació de les sol·licituds serà de 30 dies naturals comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
Els models normalitzats estaran disponibles en les direccions territorials de la Conselleria de Sanitat, serveis centrals i l'EVES mateixa. També se'n podrà obtenir una còpia en el lloc web de l'escola, http://eves.san.gva.es.
  
Les sol·licituds s'adreçaran a l'Escola Valenciana d'Estudis per a la Salut, al carrer de Juan de Garay, 21, 46356 València, i es presentaran en el registre de l'EVES o de qualsevol de les maneres previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta. Import de les beques
  
Les beques podran concedir-se per un import màxim de 1.142 euros i podran ser destinades a la cobertura total o parcial de les despeses següents:
  
a) Viatge d'anada i tornada entre el lloc de residència habitual del beneficiari i el centre o la institució de destinació.
  
b) Despeses d'inscripció, matrícula, assegurances, etc.
  
c) Dotació per a allotjament i manutenció.
  
Cinquena. Forma de pagament
  
L'ordenació del pagament de les ajudes concedides es farà segons els criteris que conté l'article 47.bis del Text Refós de la Llei de la Hisenda Pública de la Generalitat Valenciana, en la redacció donada per l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:
  
a) En el moment de la concessió de la subvenció es lliurarà el 40% de l'import de la quantitat assignada. El pagament esmentat estarà condicionat a la presentació anterior de justificacions de despeses que arriben al percentatge esmentat, a la presentació d'un aval bancari, presentat en forma i condicions reglamentàries, o bé a la presentació d'una fiança depositada en el servei territorial de la Conselleria d'Economia, Hisenda i Ocupació de la província corresponent.
  
b) Una vegada justificada per part de l'entitat el 40% ja lliurat, se'n podrà pagar un 20% més amb les mateixes condicions, és a dir, després de la justificació de les despeses, aval bancari o fiança.
  
c) El 40% restant el farà efectiu la Generalitat Valenciana quan es justifique correctament la totalitat de la quantitat concedida.
  
En qualsevol cas, el pagament de les subvencions que regula aquesta ordre podrà efectuar-se d'una sola vegada, després de la presentació de l'original o d'una fotocòpia compulsada de les factures o els justificants de les despeses efectuades per l'import total de la quantitat assignada.
  
El termini de presentació dels justificants de les despeses requerits conclourà el 2 de desembre d'enguany.
  
Sisena. Comissió avaluadora
  
La comissió avaluadora estarà presidida pel subsecretari per a l'Agència Valenciana de la Salut, que actuarà com a president, i en formaran part:
  
- La directora de l'EVES, que actuarà com a presidenta en els casos de delegació o suplència del president de la comissió.
  
- Tres tècnics de la conselleria.
  
- Actuarà com a secretari de la comissió personal funcionari de l'EVES, amb veu però sense vot.
  
La selecció de les sol·licituds serà realitzada per la comissió avaluadora, que valorarà les qüestions següents:
  
- La qualitat de l'activitat que es proposa.
  
- La seua rellevància científica i el grau de relació amb temes que siguen competència de la Conselleria de Sanitat.
  
- La valoració dels mèrits científics i tècnic del sol·licitant.
  
La comissió tindrà facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho considera oportú. En la proposta de concessió de beques que farà la comissió, establirà una borsa de reserva, per al cas que es produïsca cap renúncia o abandonament.
  
Setena. Resolució
  
Les sol·licituds seran resoltes pel subsecretari per a l'Agència Valenciana de la Salut, a proposta de la comissió avaluadora, mitjançant una resolució que serà publicada en el Diari Oficial de la Generalitat Valenciana, en el termini màxim de tres mesos. Si no hi ha cap resolució expressa en el termini establit, les sol·licituds s'entendran desestimades, sense perjuí del que es dispose quan es dicte la resolució corresponent.
  
Huitena. Obligacions i drets dels beneficiaris
  
Els beneficiaris de les subvencions, si n'hi ha, hauran d'acreditar, en el moment immediatament posterior de la notificació de la resolució de la concessió, que es troben al corrent de les seues obligacions fiscals i de la Seguretat Social, de la manera que estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
En qualsevol cas, els beneficiaris d'aquestes ajudes estaran obligats a complir el que disposa l'article 47 del Decret Legislatiu de 26 de juny de 1991, del Govern Valencià, que aprova el Text Refós de la Llei de la Hisenda Pública de la Generalitat Valenciana.
  
Acabat el període d'estada en el centre de destinació, haurà de presentar en el termini màxim d'un mes una memòria ce l'activitat realitzada (model 4).
  
La Subsecretaria per a l'Agència Valenciana de la Salut resoldrà les incidències que es produïsquen i podrà deixar sense efecte les subvencions, després de l'audiència de la persona interessada, en els casos següents:
  
a) Incompliment de les seues obligacions.
  
b) No fer l'activitat que motive la concessió.
  
c) Deixar de tenir els requisits exigits en la present convocatòria.
  
Si hi ha incidències, renúncies o incompliments que deixen vacant una beca, es cobrirà segons l'ordre establit en la borsa de reserva que resultarà del procés de selecció.
  
Novena. Formalització de les sol·licituds
  
La sol·licitud es farà segons el model normalitzat (model 1), en què es farà constar:
  
a) Cognoms.
  
b) Nom.
  
c) Data de naixement.
  
d) Nacionalitat.
  
e) Document nacional d'identitat.
  
f) Adreça.
  
g) Població i codi postal.
  
h) Telèfon i fax més pròxim.
  
i) Titulació.
  
j) Activitat per a què sol·licita la subvenció, amb pressupost de despeses.
  
k) Curriculum vitae.
  
l) Justificació d'estar al corrent de les obligacions fiscals i de la Seguretat Social si cal.
  
Deu. Recursos